AaFK-strateg mister resten av sesongen
Det skriver sunnmørsklubben på egen hjemmeside. Han har de siste dagene mottatt nødvendig behandling ved Ålesund sykehus og ble utskrevet torsdag ettermiddag. - Tirsdag denne uka ble det tatt en blodprøve som indikerte at han hadde noe i retning av den diagnosen han nå har fått. Onsdag ble han utredet og behandlingen startet. I dag ble han utskrevet fra sykehuset. Jason er skuffet over at sesongen er over for hans del, sier fysioterapeut Bjørn Erik Melland til smp.no. Nå blir han satt på medisiner de neste seks månedene, som gjør at sesongen er over. - Behandlingen han får bør ikke kombineres med fotball. Han kan etter hvert trene greit, men disse seks månedene er definitivt, sier fysioterapeut Melland. Han har ikke vært på banen siden han ble byttet ut halvveis ut i annen omgang i storseieren mot Lillestrøm 13. mai. 28-åringen kom til klubben fra Strømsgodset foran 2011-sesongen og har spilt 56 seriekamper for tangotrøyene. Han vil trolig bli erstattet av 18-åringen Thomas Martinussen, som gjorde en god jobb på midtbanen i 2-0 seieren mot Odd sist. Aalesund møter serieleder Strømsgodset på Marienlyst i den siste seriekampen før sommerferien i morgen.
Aalesund må unnvære midtbanespiller Jason Morrison (28) resten av sesongen. Jamaicaneren har fått påvist lungeemboli.